open-index/open-wikipedia-markdown huggingface dataset:
Stethaspis

***Stethaspis*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små, ovale, grønne oldenborrer. Dekkvingene har markerte punktrader. Oversiden er uten påfallende hår, men det er tett hårkledning på undersiden og langs kroppssidene. Snuten er avrundet trapesformet.

## Levevis
Larvene lever på trerøtter. Disse billene lever i skog, både av innfødte treslag og plantasjer av innførte bartrær.
De voksne billene flyr med en summende lyd om kvelden.

## Utbredelse
Slekten er utbredt på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Colymbomorphini Blanchard, 1850
******* Slekten *Stethaspis* Hope, 1837 
******** *[[Stethaspis convexa]]* (Given, 1952)
******** *[[Stethaspis discoidea]]* (Broun, 1893)
******** *[[Stethaspis intermediata]]* (Given, 1952)
******** *[[Stethaspis lineata]]* (Arrow, 1924)
******** *[[Stethaspis longicornis]]* (Arrow, 1924)
******** *[[Stethaspis prasinus]]* (Broun, 1893)
******** *[[Stethaspis pulchra]]* (Broun, 1895)
******** *[[Stethaspis simmondsi]]* (Broun, 1893)
******** *[[Stethaspis suturalis]]* (Fabricius, 1775)

## Eksterne lenker
* 
* Nettside om ''Stethaspis suturalis''
Robbin Sellin

**Robbin Johan Mathias Sellin** (født 12. april 1990) er en svensk fotballspiller som spiller for den svenske klubben IK Brage.

## Karriere som klubbspiller
### Tidlig karriere og IK Brage
Sellin startet karrieren som fotballspiller i den lokale klubben BKV Norrtälje. Sellin spilte også for Djurgårdens IF som ung spiller, før han i 2009 signerte for Division 1-klubben IK Brage. Laget rykket opp i Superettan etter 2009-sesongen, og Sellin spilte to og en halv sesong for klubben i nest øverste divisjon.

### GIF Sundsvall
Midt i 2012-sesongen ble Sellin hentet til GIF Sundsvall, som spilte i Allsvenskan. Klubben rykket ned, og Sellin fikk ytterligere to sesonger i Superettan, før klubben igjen var klar for Allsvenskan i 2015.

## Landslagskarriere
Sellin har spilt for Sveriges U17 lag, samt Sveriges U19-lag.

## Referanser


## Eksterne lenker
* 
* «Robbin Sellin», profil på SvFFs hjemmeside
Sipahi

**Sipahi** (eller **spahi**, **sepahi** eller **spakh**; fra tyrkisk *sipahi*, opprinnelig fra persisk سپاهی, *sepâhi*) var opprinnelig den fremste av de seks besoldede rytterkorps («kapikulu») som ble oppsatt av den osmanske statskassen. Navnet gikk over til å bli benyttet til alle slike korps, og senere alle uregelbundne rytterenheter.

## Osmanske sipahi
Det osmanske rikets sipahier var oftest etniske tyrkere. De bar som regel tunge rustninger og våpen, men de benyttet også pil og buer samt letthåndterlige sverd. Lederne for disse kavalerier bar turbaner med sammenflettede kjeder i stedet for hjelmer. Dette gav en bedre hodebeskyttelse enn vanlige stridshjelmer.

Det engelske uttrykket sepoy kommer av *spahi*, fra persisk via urdu.

I Libya benyttet italienerne lett kavaleri kalt *spahi* årene 1912–1942.

## Litteratur
* *Lionel Windsor: Cavalry through history*
* 
* 
* 
* 
* Guillaume Charles Auguste de Champeaux. *À travers les oasis sahariennes. Les Spahis sahariens*. Paris, 1903, 110 p.
* Alain Gandy. *Spahis*. Paris, Presses de la Cité, 1987, 227 p. .
* Claude Girard et Jean-Marie Longatte. *Les Quatre Guerres d'un Spahi : Le Colonel Brelière*. Éditions de l'Officine, 2007, 367 p. 
* Jean-Marie de Bazelaire, Patrick Simon, G. Tissier (ancien spahi). *La Horgne, 15 mai 1940 : à la gloire des Spahis*. Association le Burnous, 2004.
* Musée de l'armée : Les spahis, cavaliers de l'armée d'Afrique. 1997.
* Centenaire du burnous 1996 : Les Spahis.
* F Meyer et P Simon : Spahis à cheval en Algérie 1964-1962
* Antonicelli, Franco. *Trent'anni di storia italiana 1915&ndash;1945*. Mondadori. Torino, 1961.
* Crociani, Pietro. *Le Uniformi Coloniali Libiche 1912&ndash;1942* La Roccia editore. Roma, 1980

## Eksterne lenker
* 
* de: Die Spahis im Brockhaus von 1809
* de: Die Spahis im Herder von 1854
* de: Die Spahis in Pierer's Unversal-Lexikon von 1857
* Musee de Spahis, Senlis, Frankrike
* https://web.archive.org/web/20140906040518/http://i-cias.com/e.o/sipahi.htm (english)
Xylonichus

***Xylonichus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Ganske store (ca. 24 millimeter), blanke, grønne oldenborrer. Forkroppen er mer eller mindre kledt med fine hår, dekkvingene mer eller mindre nakne med tydelige punktrader. Hode og pronotum kan være brunrøde.

## Utbredelse
Slekten er utbredt i Australia (Tasmania).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Colymbomorphini Blanchard, 1850
******* Slekten *Xylonichus* Boisduval, 1835 
******** *[[Xylonichus dispar]]* (Arrow, 1924)
******** *[[Xylonichus eucalypti]]* Boisduval, 1835
******** *[[Xylonichus monticola]]* (Blackburn, 1911)
******** *[[Xylonichus nigrescens]]* Blanchard, 1851
******** *[[Xylonichus piliger]]* Blanchard, 1851
******** *[[Xylonichus sternalis]]* Blackburn, 1912

## Kilder
* The Tasmanian Forest Insect Collection - *Xylonichus* https://web.archive.org/web/20150323025421/http://tfic.net.au/GenusPages/Xylonichus.html

## Eksterne lenker
* 
* Bilde av ''Xylonichus eucalypti'' 
* Bilde av ''Xylonichus piliger''
Adam Chennoufi

**Adam Chennoufi** (født 4. juli 1988 i Umeå) er en svensk fotballspiller for Team TG FF.

## Karriere som klubbspiller
### Tidlig karriere og Umeå FC
Chennoufi startet karrieren som fotballspiller i Gimonäs CK. Han spilte for Umeå FC fra 2009 til 2012, hvorav siste sesongen i Superettan.

### GIF Sundsvall
Chennoufi gikk til GIF Sundsvall etter 2012-sesongen. Han spilte to sesonger for klubben i Superettan, før de rykket opp til Allsvenskan etter 2014-sesongen. Chennoufi spilte første kamp i Allsvenskan da GIF Sundsvall 6. april 2015 tapte 1–4 for Malmö FF.

## Referanser


## Eksterne lenker
* 
* «Adam Chennoufi», profil på SvFFs hjemmeside
Cadbury

**Cadbury** er en britisk konfektfabrikant som eies av Mondelēz International. Cadbury ble grunnlagt av John Cadbury i 1824 og er verdens største konfektfabrikant etter Wrigley's (som ble kjøpt opp av Mars, Inc. i 2008).

Cadbury fusjonerte med J. S. Fry & Sons i 1919, og med Schweppes i 1969. Cadbury var en fast bestanddel av aksjeindeksen FTSE 100 fra indeksens opprettelse i 1984 til selskapet ble kjøpt opp av Kraft Foods i 2010.

## Referanser


## Eksterne lenker
*
Jeralean Talley

**Jeralean Talley** (født **Kurtz** 23. mai 1899, død 17. juni 2015) var en amerikansk superhundreåring. Da den amerikanske kvinnen Gertrude Weaver døde den 6. april 2015 overtok Talley statusen som verdens eldste person med bekreftet alder. Med en alder på 116 år og 25 dager ved sin død, var hun i drøyt 70 dager verdens eldste.

## Biografi
Jeralean Kurtz ble født i Montrose i Georgia (USA) som en av 11 søsken. Hennes foreldre var Samuel og Amelia Kurtz. I 1935 flyttet hun til Inkster i Michigan der hun har bodd siden. Ett år senere giftet hun seg med Alfred Talley (født 30. januar 1893, død 17. oktober 1988) og de fikk ett barn sammen, datteren Thelma Holloway (født i 1937). Jeralean og Alfred var gift i 52 år inntil hans død i oktober 1988.

## Referanser
EM i friidrett innendørs 1998

Det **25. [[EM i friidrett innendørs]]** ble arrangert fra 27. februar til 1. mars 1998 på Palacio Velódromo Luis Puig i Valencia i Spania.

To verdensrekorder ble satt; Anschela Balachonowa i stavsprang og Ashia Hansen i tresteg. 

## Menn

### 60 m



Dato: 28. februar


### 200 m



Dato: 1. mars


### 400 m



Dato: 1. mars


### 800 m


 
Dato: 1. mars


### 1500 m



Dato: 28. februar


### 3000 m



Dato: 1. mars


### 60 m hekk



Dato: 1. mars


### Høydehopp



Dato: 1. mars


### Stavsprang



Dato: 28. februar


### Lengdehopp



Dato: 28. februar


### Tresteg



Dato: 1. mars


### Kulestøt



Dato: 28. februar

Tsjekkiske Miroslav Menc (20,17 m) kom opprinnelig på 6.-plass, men ble senere disket på grunn av doping.


### Sjukamp



Dato: 28. februar og 1. mars



## Kvinner

### 60 m



Dato: 28. februar


### 200 m



Dato: 1. mars


### 400 m



Dato: 1. mars


### 800 m



Dato: 1. mars


### 1500 m



Dato: 28. februar


### 3000 m



Dato: 1. mars


### 60 m hekk



Dato: 1. mars


### Høydehopp



Dato: 28. februar


### Stavsprang



Dato: 1. mars


### Lengdehopp



Dato: 1. mars


### Tresteg



Dato: 


### Kulestøt



Dato: 28. februar


### Femkamp



Dato: 27. februar



## Medaljeoversikt

## Eksterne lenker
* Maik Richter - 25. Hallen-Europameisterschaften 27.02.-01.03.1998 in Valencia / ESP (resultater)
Aliaclitopa

***Aliaclitopa*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (13-16 millimeter), brede, blanke, svarte oldenborrer. Forkroppen er nokså tett hårete. "Snuten" (clypeus) er avrundet, antennene 10-leddete med en tre-leddet vifte. Beina er temmelig kraftige.

## Utbredelse
Slekten er bare kjent fra Zimbabwe.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eventuelt Pachydeminae)
****** Slekten *Aliaclitopa* Lacroix, 2003 
******* *[[Aliaclitopa praecalva]]* (Péringuey, 1904)
******* *[[Aliaclitopa snizeki]]* Lacroix, 2003

## Kilder
* hannetons.fr - beskrivelse av slekten (på fransk)

## Eksterne lenker
*
Nak & Æd (TV-serie)

***Nak & Æd*** er et dansk reise- og matprogram som har gått på DR2 siden 2010.

Programmet følger naturmannen Jørgen Skouboe og kokken Nikolaj Kirk som reiser rundt i Norden, Afrika og Nord-Amerika, hvor de jakter på dyr og tilbereder maten der hvor de er. Rollene er fordelt mellom Skouboe, som skal nedlegge et dyr, og Kirk som deretter skal tilberede fangsten til et smakfullt måltid. Hvis de ikke lykkes med å få et dyr med hjem fra jakten, skal de i stedet tilberede et forfanget dyr som f.eks. en måke, kråke, grevling, muldvarp eller noe annet eksotisk.

Programkonseptet er solgt til norsk TV 2 som *Helt vilt*.

## Referanser
Mount Frakes

__NOTOC__

**Mount Frakes** er en markant skjoldvulkan og det høyeste punktet i Crary Mountains i Marie Byrd Land i Antarktis. Den har en høyde på 3&nbsp;675 meter over havet. Lav finnes her. 

Fjellet ble kartlagt i detalj av United States Geological Survey (USGS) basert på landmålinger og U.S. Navy-flyfotografering gjennomført mellom 1959 og 1966. Det ble døpt Frakes av US-ACAN i 1967 etter Lawrence Austin Frakes, som var geolog i USARP som arbeidet tre somre i Falklandsøyene og Antarktis, i årene 1964–65 til 1967–68. 

 

## Se også
*Liste over vulkaner i Antarktis
*Liste over fjell i Antarktis etter primærfaktor

## Referanser


## Litteratur
* 
* 

## Eksterne lenker
* «Mount Frakes i Antarktis» – Peakbagger
Thiel Mountains

**Thiel Mountains** er en isolert, hovedsakelig snødekt fjellkjede i Antarktis som er om lag 80 km lang. Fjellene ligger omtrentlig mellom Horlick Mountains og Pensacolafjellene og strekker seg fra Moulton Escarpment i vest til Nolan Pillar i øst. Av fjellene i fjellkjeden finner en Ford Massif (2&nbsp;810 moh.), Bermel Escarpment og en gruppe topper i øst nær Nolan Pillar. Thiel Mountains ble observert og først besøkt av USARP Horlick Mountains Traverse Party (1958–59). Fjellene ble kartlagt av USGS Thiel Mountains-grupper i 1960–61 og 1961–62. 

Thiel Mountains ble navngitt av US-ACAN etter dr. Edward C. Thiel, som var seismolog ved Ellsworth-stasjonen og Pensacolafjellene i 1957. I desember 1959 fløy Thiel til det antarktiske innlandet og gjorde geofysiske observasjoner langs 88° vestlig lengde, deriblant noe arbeid nær disse fjellene. Thiel omkom sammen med fire andre personer den 9. november 1961 da flyet deres, et P2V Neptune, styrtet kort tid etter avgang fra Wilkes-stasjonen.

Et drivstoffdepot er opprettet nær Thiel Mountains for flyreiser mellom Union Glacier Camp på Unionbreen og Amundsen-Scott-stasjonen. 

## Referanser

* Denne artikkelen inneholder stoff fra United States Geological Survey-artikkelen «Thiel Mountains»  som er i offentlig eie (innhold fra Geographic Names Information System).

## Eksterne lenker
*
Turkvizyon-2014 (Kirgisistan)

**Turkvizyon-2014** var den andre utgaven av en kirgisisk sang- og musikkonkurranse som ble arrangert med det formål å velge landets representant til Tyrkvisjonens sangkonkurranse. Konkurransen ble arrangert og kringkastet av Koomdik teleradioberüü korporatsjiyasi med en finale avholdt i nasjonalfilharmonien im. T. Satylganov i Bisjkek den 26. oktober 2014.

Blant de ti finalistene deltok rockegruppa The Dreamers også i den nasjonale finalen i 2013. Finalen ble avgjort av en kombinasjon av SMS-stemmer og en jury som besto av Rayhan Beysjenalijeva, Gulzinat Surantsjeva, Erkin Mejerkanov, Zamira Moldosjeva og Gulnur Satylganov. Vinneren av konkurransen ble duetten Non Stop med en samlet poengsum på 76,9.

## Finaledeltakere og -resultater

## Tilbakevendte finalister

## Se også
*Kirgisistan i Tyrkvisjonens sangkonkurranse

## Referanser


## Eksterne lenker
* Turkvizyon.kg
Reagensrør

**Reagensrør**, **prøverør** eller **reagensglass** er smale, sylindriske *glassrør*.  Reagensrør er lukket i den ene enden og har en avrundet, U-formet bunn.  Reagensrør er *motstandsdyktige mot varme, kjemikalier og mekanisk påvirkning*, laget om nødvendig av glass som ikke utvider seg når de oppvarmes.  De skal tåle å stilles over en flamme i en Bunsenbrenner.
 
## Bruksområder
Reagensrør er standard i et laboratorium for f.eks. kvalitativ kjemisk analyse og steder det tas prøver av biologisk materiale som f.eks. blodprøver.   Reagensrør er mye brukt av kjemikere til å oppbevare, blande, eller varme små mengder av faste eller flytende kjemikalier og brukes innen biologi og biokjemi for håndtering og dyrking av alle slags levende organismer, slik som mugg, bakterier, planter og  biologisk materiale i vann.

Reagensrør er tilgjengelig i mange forskjellige lengder og bredder.

## Se også
* Reagens
* Reagenspapir

## Eksterne lenker
* 
*
Mahmud Nedim Pasja

**Mahmud Nedim Pasja** (tyrkisk: *Mahmut Nedim Paşa*, født ca 1818, død 14. mai 1883 i Istanbul) var en osmansk statsmann av georgisk bakgrunn. 

## Liv og virke
### Bakgrunn
Han var sønn av Mehmed Necib Pasja, som var generalguvernør for Bagdad-eyaletet. 

### Karriere
Etter å ha innehatt en rekke underordnede stillinger ved Høyporten (det osmanske utenriksministerium), ble han statsundersekretær fot utenrikssaker, generalguvernør for eyaletene Damaskus og İzmir (Smyrna), handelsminister og så generalguvernør for Tripoli-eyaletet. Han var også etter suksessivt justisminister og marineminister i 1869.

#### Storvesir
Til slutt ble storvesir av Det osmanske rike (tilsvarende statsminister på denne tid i rikets historie) to ganger, fra 1871 til 1872 og fra 1875 til 1876.

Han var høyt skattet av sultan Abdülaziz, og rettet seg etter sultanens lynne, og slik ble sultanens gamle reformplaner lagt på hyllen ettersom sultanen hadde resignert på dette punkt. 

Han kom sterkt under innflytelse av general Nikolaj Pavlovitsj Ignatiev, den kraftfulle russiske ambassadør i Istanbul forut for den russisk-tyrkiske krig. Hans antatte servilitet overfor russerne gav ham økenavnet «Nedimoff». 

Hans regjeringsadministrasjon var for det meste uten fremgang fra enhver synsvinkel. Egypts selvstendighetsbestrebelser ble kronet med hell i 1873, da kediven utnyttet sultanens pengeforlegenhet og vant en på det nærmeste suveren herskermakt. En voksende forvirring i rikets sosiale og finansielle forhold, statsbankerotten i 1875 (Mahmus var den hovedansvarlige for dekretet som suspenderte utbetalingene fra de tyrkiske fondsinvesteringer), og de samme år ved russiske agitasjoner fremkalte folkereisninger i Bosnia, Hercegovina og Bulgaria gav omsider blant folket opphav til en misnøye, som førte til «softaopprøret» i Konstantinopel den 11. mai 1876, da sultanen måtte la Mahmud fratre. 

Han var senere osmansk innenriksminister fra 1879 til 1882.

Mahmud Nedim Pasja døde den 14. mai 1883 i Istanbul.

## Referanser


## Litteratur
* Buz, Ayhan (2009). *Osmanlı Sadrazamları*, İstanbul: Neden Kitap, ISBN 978-975-254-278-5
* Danișmend, İsmail Hâmi (1971),*Osmanlı Devlet Erkâni*, İstanbul: Türkiye Yayınevi 
* Kuneralp, Sinan (1999) *Son Dönem Osmanlı Erkan ve Ricali (1839 - 1922) Prosopografik Rehber*,  İstanbul:ISİS Press,, ISBN 9784281181.
* İnal, İbnülemin Mehmet Kemal, (1964) *Son Sadrazamlar 4 cilt*, Ankara: Millî Eğitim Başımevi,  (Dergah Yayınevi 2002) (Google books https://web.archive.org/web/20140512224610/http://books.google.co.uk/books?id=k0kBAAAAMAAJ,
* Tektaş, Nazım (2002), *Sadrâzamlar Osmanlı'da İkinci Adam Saltanatı*, İstanbul:Çatı Yayınevi (Google books:  
* Yılmaz, Recep,  «Mahmut Nedim Paşa», (1999), i *Yaşamları ve Yapıtlarıyla Osmanlılar Ansiklopedisi*, İstanbul:Yapı Kredi Kültür Sanat Yayıncılık A.Ş. C.2 s.69-70 ISBN 975-08-0072-9
* Mehmed Süreyya (haz. Nuri Akbayar) (1996), *Sicill-i Osmani*, İstanbul:Tarih Vakfı Yurt Yayınları ISBN 975-333-0383 C.İV s.336-337 http://archive.org/details/sicılliosmani01sruoft
Disclosure and Barring Service

**Disclosure and Barring Service** (**DBS**) er en statlig etat under det britiske Home Office (innenriksdepartementet) med ansvar for vandelskontroll i England og Wales. DBS har til formål å sette organisasjoner i privat, offentlig og frivillig sektor i stand til å treffe tryggere rekrutteringsavgjørelser gjennom å identifisere kandidater som kan være upassende for visse stillinger, slik som i arbeid med barn.

DBS ble opprettet 1. desember 2012 og har kontorer i Liverpool og Darlington.

## Referanser


## Eksterne lenker
*
Mount Hampton

__NOTOC__

**Mount Hampton** er en utdødd skjoldvulkan i Antarktis med et sirkelformet, isfylt krater som dekker det meste av toppen. Den er den nordligste av de utdødde vulkanene i Executive Committee Range i Marie Byrd Land. Den høyeste toppen er Marks Peak, 3&nbsp;323 meter over havet.  

Vulkanen ble oppdaget av USAS på en flytur 15. desember 1940, og fikk sitt navn etter Ruth Hampton, direktørassistent ved avdelingen for øyer og territorier i det amerikanske innenriksdepartementet og medlem av USAS Executive Committee. US-ACAN aksepterte navnet i 1947. Mount Hampton ble kartlagt i detalj av United States Geological Survey (USGS) fra landmålinger og U.S. Navy-flyfotografering gjennomført mellom 1958 og 1960. 

## Se også
*Liste over vulkaner i Antarktis

## Referanser


## Litteratur
* 
* 

## Eksterne lenker
* «Mount Hampton i Antarktis» – Peakbagger
Glam & Fash

**Glam & Fash** var et norsk band som eksisterte i 1984 og 1985. I 1984 utga de singlen *I dine øyne*, en bearbeiding av den svenske artisten Fredrik von Gerbers *I dina ögon*. I 1985 utga de LP-en *Vi vil ha mer * på plateselskapet CBS. Både single og LP havnet på Norsktoppen.

## Referanser


## Eksterne lenker
*
Nordfjord Kjøtt

**Nordfjord Kjøtt AS** er en kjøttforedlingsbedrift i Loen i Stryn kommune i Vestland. Virksomheten ble startet som Nordfjord Kjøttindustri A/S av meieristen og gründeren Leif Roksvåg (1921–2013) i Olden i 1961, men flyttet til nye slakterilokaler i Loen i 1978. Bedriften selger produktene sammen med forretningspartneren REMA 1000 Norge i REMA-butikker over hele landet.
Nordfjord har annonsert at de avvikler slakteridriften i Loen i løpet av første kvartal 2024.


Fil:Panorama Loen Lobukta Nordfjord Kjøtt 2015-04-28.JPG|Panoramabilde over Loen med Nordfjord Kjøtts slakterianlegg foran og Lobukta bak. 


## Referanser


## Eksterne lenker
* [NRK Sogn og Fjordane om Nordfjord Kjøtt](http://www.nrk.no/sf/leksikon/index.php/Nordfjord_Kjøttindustri_(Nordfjord_Kjøtt))
* NRK Sogn og Fjordane om Slakteristriden Kjøtt
Slakteri

**Slakteri** er et anlegg for avliving av dyr og forberedelse til industriell bearbeidelse av slakt til mat. I små slakterier skjer alle arbeidsoperasjonene på ett sted. I mindre og mellomstore slakterier foregår slaktinga i tre etapper. Første etappe består av avliving, opphenging, stikking og avblødning. I fase to fjernes skanker, hode og hud, og i fase tre foregår organuttak, kløyving, pussing, veiing og klassifisering. Slaktegatesystemet benyttes på større slakterier og fungerer etter samlebåndsprinsippet.

I tillegg til selve slakteriet har anleggene avdeling for nedskjæring (stykking) av slaktet, og ofte avdeling for foredling til pølser med mer, samt kjøle- og fryseanlegg. Storfe, svin, sau, geit (og hest) samt en del rein slaktes ved felles anlegg, mens slakting av fjærfe og oppdrettslaks foregår ved spesielle slakterier. En del av tamreinslaktingen foregår ved enkle, mobile utendørs anlegg.

## Norge
Matloven (lov av 19. des. 2003 om matproduksjon og mattrygghet m.v.) inneholder bestemmelser om slakterier og kjøttkontroll. Gjennom EØS-avtalen skal norske slakterier drives etter det samme regelverket som EU-landenes slakterier.

Slakterisamvirket er den delen av norsk kjøttindustri som er eid og drevet av bønder gjennom andelslag. Dette samvirket heter Nortura og er landets største

## Se også
* Gårdsslakting
* Slakting
* Slakter

## Referanser


## Eksterne lenker
*
Colymbomorpha

***Colymbomorpha*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små, brede, metalliske oldenborrer. Oversiden er mer eller mindre tett kledt med lyse skjell. Antennene har en fem-leddet vifte av lange blader.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Colymbomorphini Blanchard, 1850
******* Slekten *Colymbomorpha* Blanchard, 1850 
******** *[[Colymbomorpha lineata]]* Blanchard, 1850
******** *[[Colymbomorpha uniformis]]* Britton, 1959
******** *[[Colymbomorpha vittata]]* Britton, 1959

## Eksterne lenker
* 
* Bilde av ''Colymbomorpha vittata''
Phyllococerus

***Phyllococerus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En liten, bred, blank, noe metallisk oldenborre. Kroppen er bredest langt bak på dekkvingene og nærmest pæreformet. Oversiden er uten påfallende hår, men med spredte, avlange, lyse skjell, og uten punktrader på dekkvingene. «Snuten» er litt innbuktet foran.

## Utbredelse
Arten er utbredt i Australia (Western Australia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Colymbomorphini Blanchard, 1850
******* Slekten *Phyllococerus* Waterhouse, 1876 
******** *[[Phyllococerus purpurascens]]* Waterhouse, 1876

## Eksterne lenker
* 
* Bilde av arten
Fartsgrenser i Tyrkia

**Fartsgrenser i Tyrkia** er 50 km/t innen tettbygd strøk og 90 km/t utenfor tettbygd strøk, med mindre noe annet er skiltet. 

På motorveier kan fartsgrensen være skiltet opp til 120 km/t.  Fartsgrensene kan avvike fra det som er skiltet for bestemte typer kjøretøy, for eksempel tyngre kjøretøy. 

## Referanser


## Eksterne lenker
* Oversikt fartsgrenser i Tyrkia etter type vei og kjøretøy: «Hız Sınırları» . Türkiye Cumhuriyeti Karayolları Genel Müdürlüğü (KGM).
Gunni

**Gunni** er et nordisk fornavn for begge kjønn. Navnet har norrøn opprinnelse og er dannet av leddet *gunnr*, «kamp».

## Etymologi
Mannsnavnet *Gunni* er en norrøn kortform av navn basert på leddet *gunnr*, «kamp», som *[[Gunnar|Gunnarr]]* eller *[[Gunnvald|Gunnvaldr]]*.

Kvinnenavnet *Gunni* har flere opprinnelser. Det er:
* en kjæleform av *Gunhild* og *Gunilla*, som har opprinnelse i norrøne *Gunnhildr*, basert på navneleddet *gunnr*, «kamp».
* en variant av *Gudny*, som har opprinnelse i de norrøne leddene *guðr*, «god», og *ný*, «ny».
* en variant av *Gunna*, en norrøn kortform av navn basert på leddet *gunnr*, «kamp», eller en kjæleform av *Guðrún*, dannet av *guðr*, «god», og *rún*, «hemmelig».

## Utbredelse
### Mannsnavn
Mannsnavnet *Gunni* er kjent brukt i 26 runeinnskrifter fra vikingtiden, så navnet var antakelig mye brukt i Norden på den tiden. Navnet er ellers kjent brukt i Norge fra 1100-tallet. I middelalderen var navnet mest brukt på Østlandet.

I Danmark var navnet mest brukt i 1920- og 1930-årene.

I dag er mannsnavnet *Gunni* mest brukt i Danmark.

|}

### Kvinnenavn
Kvinnenavnet *Gunni* er kjent brukt i Norge fra 1668. Navnet har tradisjonelt vært mest brukt i Vest-Agder. Navnet er kjent i Sverige fra 1884 og var der mest brukt i 1920- og 1930-årene. 

Kvinnenavnet *Gunni* er i dag mest brukt i Sverige.

|}

## Kjente personer med navnet
Personene i listene er ordnet kronologisk etter fødselsår.
### Menn
*Dr. Gunni (født 1965), islandsk musiker, egentlig Gunnar Hjálmarsson
*Gunni Omann, dansk møbeldesigner
### Kvinner
*Gunni Jordfald Johnsen, norsk skuespiller

## Annen bruk av navnet
**Unni og Gunni*, norsk barnebokserie av Anna R. Folkestad

## Referanser


## Eksterne lenker
VL Sääski

**VL Sääski II** (norsk: mygg) var det første serieproduserte fly som var konstruert i Finland. Det ble bygget ved den statlige flyfabrikken (*[[Valtion lentokonetehdas]]*) (forkortet  V.L. eller VL). Sjøflyet var en to-seters dobbeltdekker, et skolefly bygget med spanter kledd med duk.

Flyet var tegnet og konstruert av Kurt Berger og Asser Järvinen i 1927. Prototypen ble finansiert med egne midler av ansatte i bedriften som bygget flyet (A. E. Nyman). Prototypen fikk navnet **Sääski I** og var ferdig våren 1928. Flyets sivile registrering var «K-SASA» og det ble solgt til det finske flyvåpen 25. juni 1928. Et selskap kalt *Sääski* ble opprettet i 1928, og dette fikk fabrikasjonsrettighetene og kontrakt på bygging av fire forbedrede utgaver som fikk navnet **Sääski II**. Disse var beregnet på det sivile markedet. Også de ble så bygget ved den statlige flyfabrikken. Manglende ordrer kunne ført til konkurs, men en ordre fra det finske flyvåpen på ti *Sääski II* reddet situasjonen. Disse ble bygget i 1928. Fra 1930 og frem til produksjonen stoppet i 1932 ble det bygget 32 fly.

## Flyet i bruk
Det finske flyvåpen benyttet flyene i årene  1928–1943. Det er kjent at minst ett eksemplar ble eksportert. Den norske flyveren Gidsken Jakobsen fra Narvik kjøpte et som fikk navnet «Måsen».

## Bevarte eksemplarer

* Et som tidligere ble brukt av den fiske kystvakten er bevart i Kotka.
* Finlands luftfartsmuseum i Vanda har en Sääski IIA i sine samlinger.
* En replika av Gidsken Jakobsens fly, bygget av Norsk Luftfartsmuseum, finnes i Bodø

## Spesifikasjoner
:Bemanning: 2
:Lengde: 7,4 m
:Vingespenn: 9,9 m 
:Høyde: 2,4 m 
:Vingeareal: 24 m²
:Egenvekt: 609 kg 
:Maksimum vekt ved avgang: 913 kg
:Motor: 1 × Siemens-Halske Sh 12 9-sylindret stjernemotor, 90 kW (120 hk)
:Topphastighet: 145 km/t
:Maksimal flytid: 3 timer 30 minutter
:Maksimal høyde: 4500 m
:Klatrefart: 2,30 m/s

## Eksterne lenker
* https://web.archive.org/web/20161101101926/http://luftfartsmuseum.no/fly/v-l-saaski-ii-replica/ Luftfartsmuseet om Saaski
Besa (navn)

**Besa** er et albansk kvinnenavn som betyr «tillit, æresord, løfte». Navnet er mest brukt i Albania og Serbia.

## Etymologi
*Besa* har opprinnelse i albanske *besë*, «tillit, æresord, løfte».

*Besim* er en maskulin form av navnet, som igjen har gitt opphav til kvinnenavnet *Besima*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
*Besa Luçi (født 1984), kosovisk redaktør
*Besa Kokëdhima (født 1986), albansk sanger
*Besa Krasniqi (født 1993), albansk-svensk sanger

## Referanser


## Eksterne lenker
Ingjald

**Ingjald** er et norsk og svensk mannsnavn med norrøn opprinnelse.

## Etymologi
*Ingjald* er en nyere norsk og svensk form av norrøne *Ingjaldr*, som har to opprinnelser. Det er:
* en norrøn form av gammelengelske *Ingeld*, dannet av den forsterkende forstavelsen *in-*, og *ġieldan*, «betale tilbake».
* en kortform av *Ingivaldr*, dannet av gudenavnet *Yngvi*, og *valdr*, «hersker».

## Utbredelse
*Ingialdr* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
*Ingialdr* er kjent brukt i 25 runeinnskrifter fra vikingtiden, så navnet var antakelig utbredt i Norden på den tiden.
*Ingjald* var er kjent brukt i Norge i middelalderen, men navnet var ikke blant de mest brukte. Over 10 forskjellige personer med navnet er nevnt i Regesta Norvegica.
Navnet har senere vært mindre brukt.

*Ingjald* er i dag et sjeldent navn. Det er mest utbredt på Island, i formen *Ingjaldur*.

|}

## Kjente personer med navnet
Personene i listen er ordnet kronologisk etter fødselsår.
*Ingjald Illråde (600-tallet), mytisk svensk konge
*Ingjald Reichborn-Kjennerud (1865&ndash;1949), norsk lege og medisinalhistoriker
*Ingjald Haaland (1885&ndash;1952), norsk skuespiller og teaterdirektør
*Ingjald Nissen (1896&ndash;1977), norsk psykolog
*Ingjald Reichborn-Kjennerud (1901&ndash;1981), norsk tannlege og ekspert på tannproteser 
*Ingjald Ørbeck Sørheim (1937&ndash;2010), norsk jurist og politiker
*Edvard Ingjald Moser (født 1962), norsk psykolog og nobelprisvinner

## Referanser


## Eksterne lenker
Knud Wefald

**Knud Magnus Wefald** (født 3. november 1869 i Kragerø, død 25. oktober 1936 i Saint Paul i Minnesota) var en norsk-amerikansk politiker. Han representerte det nordvestlige Minnesota i Representantenes hus i den amerikanske Kongressen i Washington, D.C. fra 1923 til 1927.

Knud Wefald var døpt Knud Samuel Stork Wefald. Hans far Knud Knudsen Wefald var fra Ytre Vefall i Drangedal. Hans mor Karen Samuelsdatter (Pedersen) var fra Austre Moland. Knud Wefald emigrerte til USA i 1887 og slo seg ned i Hawley i Clay County i delstaten Minnesota. Han drev jordbruk og trelasthandel.

Han var medlem av delstatsforsamlingen i Minnesota 1913–1916 og av den amerikanske kongressen (Representantenes hus) 1923–1927. Han var valgt fra et distrikt med mange norsk-amerikanere. I Kongressen representerte han Minnesota Farmer-Labor Party. Fra 1928 til 1930 var Wefald redaktør for den norskspråklige avisen *Nordmanden* i Fargo, som også dekket det nordvestre Minnesota. I 1932 ble han valgt til kommissær og leder for Minnesota Railroad and Warehouse Commission, en stilling han hadde til sin død i 1936.

## Referanser


## Eksterne lenker
* 
*  Knud Magnus Wefald, Minnesota Legislative Reference Library
*  Congressman Knud Wefald 
*  Emigranten fra Drangedal ble representant i Kongressen - Emigrantforlaget 2017
Fartsgrenser på Island

**Fartsgrenser på Island** er 50 km/t i tettbygd strøk hvis ingen særskilt fartsgrense er skiltet, og avhengig av veidekke 80 km/t (grus) eller 90 km/t (asfalt) utenfor tettbygd strøk.
Tyngre kjøretøy og kjøretøy med slep, har en maksimal fartsgrense på 80 km/t.

## Referanser
Moderatene

**Moderatene** var et uregistrert norsk politisk parti, stiftet 15. juli 2012.

Partiets første leder var Kjell Arne Sellæg, tidligere generalsekretær og leder for Demokratene i Norge. Den 27. mai 2016 avholdt arbeidsutvalget et ekstraordinært møte i forbindelse med at Sellæg hadde meddelt at han ønsket å trekke seg av helsemessige årsaker. Konstituert leder ble Ann-Kristin Johansen fra Orkdal i Sør-Trøndelag. 6. desember samme år ble det holdt et ekstraordinært sentralstyremøte pr. telefon, der det ble vedtatt at Kjell Arne Sellæg skulle gjeninntre i vervet som partileder. 

I perioden 2011–2015 hadde partiet to kommunestyremedlemmer i Odda. Begge ble valgt inn for Demokratene, men byttet parti i valgperioden.

Hele det tidligere styret til Odda lokallag av Demokratene i Norge, stilte ved kommunestyrevalget 2015 liste under navnet «Moderatene Odda», og fikk inn én representant, Kjell Einar Nilsen, i kommunestyret.

Demokratenes andre faste representant i kommunestyret i Odda i 2011 til 2015, Kåre Instanes ble valgt til ny leder for Odda kommunes kontrollutvalg.

## Referanser


## Eksterne lenker
*
Watkinsia

***Watkinsia*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Levevis
Larvene lever i jorda, der de eter røtter. De voksne billene flyr om dagen.

## Utbredelse
Slekten er utbredt i Australia (Queensland og New South Wales).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Diphucephalini Laporte de Castelnau, 1840
******* Slekten *Watkinsia* Britton, 1995
******** *[[Watkinsia bella]]* Britton, 1995
******** *[[Watkinsia macrops]]* (Lea, 1924)
******** *[[Watkinsia megalops]]* Britton, 1995
******** *[[Watkinsia monteithi]]* Britton, 1995
******** *[[Watkinsia sedlaceki]]* Britton, 1995
******** *[[Watkinsia tenebrosa]]* Britton, 1995
******** *[[Watkinsia vicina]]* Britton, 1995
******** *[[Watkinsia williamsi]]* Britton, 1995

## Eksterne lenker
*
Begerglass

**Begerglass** er sylindriske glass, ofte med merker for volum.  Det har en liten fordypning (en tut) på den øvre kanten. Noen begerglass er ganske vide, mens andre er smalere. De finnes i mange ulike størrelser. Man kan for eksempel få begerglass som tar 10 ml eller som tar 1000 ml eller mer. De kan være laget av ulikt materiale, men er vanligvis laget glass eller plast.

Begerglass brukes i husholdninger og er utbredt i laboratorier. De kan brukes når man skal lage løsninger, ved titrering eller for foreløpig oppbevaring av en væske.
Brown Peak (Sturge Island)

__NOTOC__

**Brown Peak** er en stratovulkan og det høyeste punktet på Ballenyøyene i Sørishavet. Vulkanen ligger på den nordlige delen av Sturge Island, nær Øst-Antarktis, og strekker seg 1&nbsp;524 meter over havet. Ingen detaljerte geologiske studier har blitt gjennomført på den utilgjengelige øya som er helt dekket av en iskappe. 

John Balleny oppdaget Brown Peak i februar 1839, og ga det navn etter W. Brown, en handelsmann som finansierte deler av ekspedisjonen til Enderby-brødrene. I 1841 fikk også kaptein James Clark Ross øye på øyene på ekspedisjonen sin til Antarktis og ga denne øya navnet Russell Peak. Navnet Brown Peak ble akseptert av US-ACAN i 1947. Dette navnet finnes også i det newzealandske kartleksikonet fra 1958.

## Se også
* Liste over vulkaner i Antarktis
* Liste over fjell i Antarktis etter primærfaktor

## Referanser


## Litteratur
* 

## Eksterne lenker
* Sturge Island. *[[Global Volcanism Program]]*. Smithsonian Institution.
Glasskolbe

En **glasskolbe** er en *beholder*, av glass, teflon eller plast og med relativt snever hals, men forekommer i en rekke former og et bredt spekter av størrelser. Glasskolber benyttes til kjemiske reaksjoner og til oppvarming av væsker og destillasjoner i for eksempel kjemilaboratorier.

## Se også
* Erlenmeyerkolbe
* Målekolbe
* Magnetrører
FlyNano

**FlyNano OY** er en finsk flyfabrikant i Lahtis. Selskapet har spesialisert seg på konstruksjon og bygging av en-seters sjøfly, bygget av karbonfiber. Det første som ble bygget var FlyNano Proto som fløy første gang 11. juni 2012 med levering til første kunde i 2013.

Selskapets sjefsdesigner Aki Suokas, har tidligere konstruert små sjøfly som f.eks -Avion PIK-20, Valmet PIK-23 Towmaster og PIK-27.

## Fly

## Referanser

## Eksterne lenker
*
EM i friidrett innendørs 1996

Det **24. [[EM i friidrett innendørs]]** ble arrangert fra 8. til 10. mars 1996 i Globen i Stockholm. Dette var tredje gang Sverige arrangerte dette mesterskapet; de var også vertsland i 1974 og 1984.

Stavsprang for kvinner var for første gang en av øvelsene for kvinner. 

## Menn

### 60 m



Finale 9. mars


### 200 m



Finale 10. mars


### 400 m



Finale 10. mars


### 800 m


 
Finale 10. mars


### 1500 m



Finale 10. mars


### 3000 m



Finale 10. mars


### 60 m hekk



Finale 9. mars


### Høydehopp



Finale 10. mars


### Stavsprang



Finale 9. mars


### Lengdehopp



Finale 8. mars


### Tresteg



Finale 10. mars


### Kulestøt



Finale 8. mars


### Sjukamp



9. und 10. mars

Sjukamp bestod av øvelsene 60 meter, lengdesprang, kulestøt, høydehopp, 60 meter hekk, stavsprang og 1000 meter.


## Kvinner

### 60 m



Finale 9. mars


### 200 m



Finale 10. mars


### 400 m



Finale 10. mars


### 800 m



Finale 10. mars


### 1500 m



Finale 10. mars


### 3000 m



Finale 9. mars


### 60 m hekk



Finale 10. mars


### Høydehopp



Finale 10. mars


### Stavsprang



Finale 8. mars


### Lengdehopp



Finale 10. mars


### Tresteg



Finale 9. mars


### Kulestøt



Finale 9. mars


### Femkamp



9. mars

Femkamp bestod av øvelsene 60 meter hekk, høydehopp, kulestøt, lengdesprang og 800 meter. 


## Medaljeoversikt

## Eksterne lenker
* Maik Richter - 24. Hallen-Europameisterschaften 08.-10.03.1996 in Stockholm / SWE (resultater)
Dunkin’

**Dunkin**', tidligere **Dunkin' Donuts**, er en amerikansk kjede av kafeer/kaffebarer som selger kaffe og bakevarer, især doughnuts. Kjeden ble grunnlagt i Quincy i Massachusetts i 1950 og eies av Dunkin' Brands, som også eier Baskin-Robbins. I 2004 ble kjedens hovedkontor flyttet fra Quincy til Canton i Massachusetts.

Dunkin' Donuts konkurrerer primært med Starbucks, Krispy Kreme og Honey Dew Donuts.

Ved utgangen av 2011 var der  Dunkin' Donuts-kafeer på verdensbasis, inkludert  franchisekafeer i 36 amerikanske delstater og  kafeer i 32 andre land. I Europa er det mer enn 225 Dunkin Donuts-filialer. I 2015 planla kjeden å åpne 30 filialer i Norge i løpet av fem til syv år. I Sverige åpnet den første Dunkin Donuts-kaféen i Täby i 2014. Det ble åpnet ytterligere fire kaféer og 30–50 var planlagt åpnet rundt om i Sverige, men i 2018 gikk franchisetakeren konkurs og kaféene ble stengt. I 2015 åpnet kjeden tre Dunkin' Donuts-filialer i Danmark, men to av dem ble lagt ned allerede i 2016.

## Referanser


## Eksterne lenker
*
Chi (navn)

**Chi** er et kvinnenavn og mannsnavn med flere opprinnelser. Navnet vanlig i flere land i Asia og Afrika.

## Etymologi
Det vietnamesiske kvinnenavnet *Chi* betyr «gren» på vietnamesisk.

Det vietnamesiske mannsnavnet *Chí* er dannet av kinesiske 志, «vilje, hensikt».

Det vestafrikanske manns- og kvinnenavnet *Chi*, betyr «gud» på igbo.

Manns- og kvinnenavnet *Zhi* er dannet av kinesiske 志, «vilje, hensikt», eller 智, «visdom, kunnskap». Navnet transkriberes også som *Qi*.

## Utbredelse

|}

|}

## Kjente personer med navnet
Personene i listen er ordnet kronologisk etter fødselsår.
*Hồ Chí Minh (1890&ndash;1969), vietnamesisk revolusjonær og statsleder
*Zhi Gang Sha (født 1956), amerikansk healer
*Qi Lu (født 1961), kinesisk-amerikansk forretningsleder

## Referanser


## Eksterne lenker
Spisestue

En **spisestue** er et værelse avsatt til servering og inntak av måltider, til forskjell fra kjøkken som er avsatt til matlagning.

I eldre boliger pleier det, om det er plass, være et eget spiseværelse, skilt fra kjøkkenet. En spisestue er vanligvis innredet med spisebord og stoler, men det pleier også finnes en skjenk, buffet eller noe annet serveringsmøbel i værelset. Det er også vanlig å oppbevare porselen og bestikk i skjenken eller i noe annet oppbevaringsmøbel i spiseværelset.

Under andre verdenskrig gikk en gruppe arkitekter sammen og foretok en boligundersøkelse de kalte «Kampen for det tredje rommet». De ville ha én stue og ett soverom som minimum for en familiebolig - helst med enda et soverom. I løpet av undersøkelsen oppdaget de imidlertid at der en familie fra landet hadde fått en treroms leilighet, ble det ene soverommet ominnredet til spisestue, for der de vokste opp på landet, var en spisestue en naturlig del av en bolig. Da ville de heller sove trangere. 

De avstengte spisestuene har i senere år i stadig større grad veket plass for et mer generelt allrom, som også kan benyttes til andre formål i tillegg til inntak av måltider.

## Referanser
Svenska Lantchips

**Svenska Lantchips Aktiebolag** er et svensk selskap som selger potetløv av merket Svenska Lantchips. Hovedkontoret ligger i Södertälje.

Foretaket ble grunnlagt i 1991 av Signhild Arnegård Hansen og samboeren Michael. Produksjonen kom igang våren 1992 i et gammelt meieri i Dalsland. I 1994 flyttet de til Åmål og i 1998 videre til en fabrikk utenfor Södertälje. Produktene selges nå internasjonalt, og Svenska Lantchips har også en fabrikk i USA og skal åpne produksjon i Japan. I USA anvender de seg av Jonas Alströmer, som drev frem potetdyrkingen i Sverige på 1700-tallet, som logo for å formidle et skandinavisk inntrykk.

## Referanser


## Eksterne lenker
* Offisielle nettsider
*
Monastir

**Monastir** har flere betydninger:

* Bitola, en by i den sørvestlige delen av Nord-Makedonia
* Monastir (Italia), en italiensk kommune i provinsen Sassari i regionen Sardinia
* Monastir (guvernement), ett av tjuefire guvernementer i Tunisia
* Monastir (Tunisia), en by i Tunisia
Mesterligaen i ishockey 2015/16

**[[Mesterligaen i ishockey]] 2015/16**, også kalt **Champions Hockey League 2015/16**, var den 2. utgaven av ishockeyturneringen for europeiske klubblag som ble lansert i 2014. Ett samarbeid mellom 26 klubber, 6 nasjonale ligaer og International Ice Hockey Federation (IIHF), som ble vunnet av den svenske klubben Frölunda.

## Kamper
### Finale

## Eksterne lenker
*
Ahmed Muhtar Pasja

**Ahmed Muhtar pasja** (osmantyrkisk: ‏احمد مختار پاشا‎, tyrkisk: *Gazi Ahmed Muhtar Paşa*; født 1. november 1839 i Bursa, død 21. januar 1918 i Istanbul) var en osmansk offiser og storvesir.

## Liv og virke
Muhtar deltok i Krimkrigen, ble generalstabsoffiser i 1862, generalmajor i 1870, generalløytnant i 1871 og feltmarskalk (*musjir*) i 1873. 

I årene 1871–1873 ledet han militærekspedisjonen til Jemen. Han var under den russisk-tyrkiske krig 1877–1878 sjef for 4. armékorps, med hvilket han kom Kars til unnsetning 10. juli 1877. Han var generalguvernør i Monastir 1879–1880 og 1884–1908 osmansk kommissær i Egypt. I juli 1912 ble Muhtar storvesir, men måtte etter tyrkernes nederlag i slaget ved Kirk Kilise fratre i slutten av oktober 1912.

## Referanser


## Eksterne lenker
*
Estrella (varemerke)

**Estrella** er et varemerke, tidligere et svensk foretak, med produksjon av snacks, blant annet potetløv, ostepop, peanøtter og ulike dippsauser. Foretaket Estrella AB og varemerket er idag en del av Estrella Maarud Holding AS som siden 2014 eies av Intersnack, som kjøpte virksomheten av norske Herkules Private Equity Fund. Den svenske fabrikken er beliggende i Angered i Göteborg. Estrella er sammen med OLW Sveriges ledende varemerke innen bransjen og de er dermed store konkurrenter.

## Historikk
Estrella, som på spansk betyr stjerne, ble registrert som varemerke i 1946 av Folke Anderson som på den tiden eide flere bananplantasjer i Syd-Amerika. Estrella begynte sin virksomhet med å selge popcorn via popcornvogner i Vest-Sverige. Etter et besøk i New York i 1957 ble han inspirert til å starte snacksproduksjon i Sverige og produksjonen kom igang samme år i Alingsås. I begynnelsen ble kun potetløv og popcorn produsert i Sverige, mens øvrige produkter ble importert. I 1964 ble produksjonen flyttet til Kortedala i Göteborg og i 1965 kjøpte Marabou virksomheten av Andersson.

I 2008 havnet foretaket hos det norske Herkules Private Equity Fund etter at dette kjøpte Kraft Foods' potetløvproduksjon med varemerkene Estrella (Sverige), Maarud (Norge) og Taffel Chips (Finland og Litauen).

## Referanser


## Eksterne lenker
* Estrellas webbplats
* Artikel på E24.se
* VF 2008-05-17 ''Minnet av banankungen vaknar till liv igen''
Tutor

En **tutor** (latin *tutor* «beskytter, hjelper», fra *tueri* «bekytte, vokte») er en veileder – ikke en lærer i egentlig forstand, men nærmere en person som rådgir andre i forhold til noen emner som tutoren har erfaring med. Uttrykket brukes oftest i akademisk sammenheng, men avgrenses ikke til boklige emner.

På mange universitetsstudier brukes *tutor* for eksempel det som andre steder heter en studenterinstruktør – en eldre studerende som er med på å ta imot de nyimmatrikulerte, arrangere forskjellige aktiviteter for dem og i det hele tatt hjelpe dem gjennom det første semester på studiet.

En tutor kan også være en person som rådgiver om menneskelige, sosiale eller spirituelle forhold eller fungerer som forbilde for andre. I de tilfeller er betydningen overtatt fra engelsk.

I England er det meget utbredt at barn og unge får hjelp til leksene av en tutor, som ofte er en eldre studerende.
Hans Jørgen Brun

**Hans Jørgen Brun** (født 1945) er norsk fotograf bosatt i Bergen og er mest kjent for sine portretter. 

Han var den mestvinnende fotografen i Norges Fotografforbund per 2001 og er kalt «Lysets mester».

Brun er æresmedlem i Norges Fotografforbund, hvor han også var formann i perioden fra 1980 til 1982. Han mottok Fotografiprisen i 2015.

Portrettboken *Med åpne øyne* ble utgitt i 2008, og har fått hederlige omtaler.

Brun var fotballspiller i lagene til Brann og Bodø/Glimt. Han er far til roeren Kristoffer Brun.

## Referanser


## Eksterne lenker
*  (Adobe flash player behøves)
*
Buckle Island

__NOTOC__

**Buckle Island** er ei av de tre hovedøyene i de ubebodde Ballenyøyene i Sørishavet. Den ligger om lag 25 km nordvest for Sturge Island og 8 km sørøst for Young Island, og om lag 110 km nord-nordøst for Belousov Point på det antarktiske fastlandet. Øya er en del av Ross Dependency, som New Zealand gjør krav på. Den ble oppdaget 9. februar 1839 av John Balleny, som ga den navn etter John William Buckle, en av handelsmennene som gikk sammen med Charles Enderby om å sende ut ekspedisjonen. US-ACAN aksepterte navnet i 1947. 

Øya er omtrent trekantet med en lang side i øst og vest og en kort kyst i nord. Den er om lag 5 km bred på det bredeste, med en største lengde i nord-sør-retning på om lag 21 km. Øya har vulkansk opphav og er fremdeles vulkansk aktiv. Den klassifiseres av vulkanologer som en stratovulkan. Det siste utbruddet kom i 1899. Undersøkelser utført i 1904, 1936 og 1938 tydet imidlertid ikke på noen vulkansk aktivitet. 

Det nordligste punktet på Buckle Island er Cape Cornish. Flere små holmer ligger i sundet mellom Cape Cornish og Young Island, og den største av disse er Borradaile Island. Flere mindre holmer ligger utenfor øyas sørligste punkt, kalt Cape McNab (354 moh.), blant annet Sabrina Islet og den 80 meter høye stauren The Monolith. Enkelte steder på øya stuper bratte klipper ned mot vannkanten, mens andre steder danner lange isklipper slake skråninger ned mot kystlinjen. En isbre strekker seg ned mot havet fra det høytliggende klippeområdet ved Cape McNab. Både Buckle Island og Sabrina Islet har kolonier av adelie- og ringpingviner. 

## Se også
*Liste over øyer i Antarktis
*Liste over vulkaner i Antarktis

## Referanser


## Litteratur
* 

## Eksterne lenker
* Buckle Island. *[[Global Volcanism Program]]*. Smithsonian Institution.